CELEX: 62021CN0493
Language: da
Date: 2021-08-11 00:00:00
Title: Sag C-493/21: Anmodning om præjudiciel afgørelse indgivet af Court of Appeal (Irland) den 11. august 2021 — K.M. mod The Director of Public Prosecutions

4.10.2021   
            
            
               DA
            
            
               Den Europæiske Unions Tidende
            
            
               C 401/6
            
         
      Anmodning om præjudiciel afgørelse indgivet af Court of Appeal (Irland) den 11. august 2021 — K.M. mod The Director of Public Prosecutions
      (Sag C-493/21)
      (2021/C 401/07)
      Processprog: engelsk
      
         Den forelæggende ret
      
      Court of Appeal
      
         Parter i hovedsagen
      
      
         Appellant: K.M.
      
         Indstævnt: The Director of Public Prosecutions
      
         Præjudicielle spørgsmål
      
      
                  1.
               
               
                  Er det i henhold til forordningens artikel 89 og/eller 90 (1) og kravene om proportionalitet i medfør af chartret og EU-retten påkrævet, at den domstol, der afsiger dom, skal have en skønsbeføjelse til at tilpasse, ændre eller mildne omfanget af kendelsen om beslaglæggelse af fangst og redskaber, navnlig henset til de forhold, som nævnes i artikel 89 og 90 i forordning (EF) nr. 1224/2009?
               
            
                  2.
               
               
                  Under hensyn til den potentielle virkning, som en automatisk og obligatorisk beslaglæggelse af hele fangsten og alle redskaber kan have på en kaptajns livsgrundlag, kan en national lovbestemmelse som section 28(5)(b) (2), der ikke giver den nationale domstol mulighed for at undersøge indvirkningen på retten til at tjene til livet for en person, som er dømt efter tiltale for en overtrædelse af denne section og forordningen (undtagen, når der træffes afgørelse om den passende bøde), anses for at være forenelig med ordlyden af forordningen, chartret og EU-retten, henset til kaptajnens grundlæggende ret til at udøve sit erhverv?
               
            
         (1)  Rådets forordning (EF) nr. 1224/2009 af 20.11.2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT 2009, L 343, s. 1).
      
         (2)  Lov af 2006 om havfiskeri og maritim jurisdiktion.